Ar chreisteiz-mañ, sklaerder en oabl, heol, fresk an amzer ur seurt. Setu me é vale e-mesk gwez ur liorzh, hag ur chard eur bennak a chom din; amzer a-walch da welet meur a dra. Hag e gwirionez e vo ret din choaz e-mesk ar pezh a lârin deoch kar re a draoù zo e fin ar gont !  Da gentañ e  welan er pupli penaos eo arru termen ar boulloù uhelvarr. Ront ha gwenn int, tostaat a ra mare an Nedeleg ! Hag e-mesk ar bodoù uhelvarr e klevan kriadennoù dianav din. Chom a ran pellik a-walch, ma fenn troet a-benn dar lein, da glask gouiet petra eo an evned-se. Met an diaouled-se a chom kuzhet mat. Er fin e spurmantan kripenn gell unan anezhe. Get liv gris ar chorf tev un disterañ e ouian petra eo: un devedig kabell du (fauvette à tête noire). Gell eo an hani a welan kar ar mammoù o deus ur chabell gell  hag an tadoù unan du. Pa selaouan doch ma fladenn er gêr da noz e kav genin nem boa ket fariet.